**НАМЕРНЕ РЕЧЕНИЦЕ**

Подвуци у следећим стиховима зависну реченицу у којој је исказана НАМЕРА с којом се врши радња:



„Уђи у моје очи

Пре него што их склопим

**Да** те под трепавицама чувам“

(М. Бећковић: *Молитва*)

 НАМЕРА

Намерним реченицама се исказује ЗАМИСАО за оно што желимо постићи **– ЦИЉ**

 МОТИВ

**Намерне реченице показују сврху (циљ) вршења радње у зависносложеној реченици. Употребљавају се у служби ПРИЛОШКЕ ОДРЕДБЕ ЗА ЦИЉ.**

**Примери:**

1. Позвала их је гласније **да** би је видели.
2. **Да** направи пируету, пропе се на прсте.
3. **Да** би одлично сервирао, Новак је вежбао сатима.
4. Устала је рано **да** им испече хлепчиће за пут.
5. Умио се хладном водом не би **ли** му било мало лакше.

**ВЕЗНИЦИ** у намерним реченицама су: **ДА, КАКО** и речца **ЛИ**. Када се употребљава речца ЛИ глагол је у одричном облику потенцијала.

Закључак:

Радња зависносложене реченице се предузима да би се остварило оно што значи зависна реченица.

**ИНТЕРПУНКЦИЈА:**

Ако се намерна реченица налази на почетку зависносложене реченице, одваја се запетом.

ВЕЖБАЊЕ:

У следећем тексту подвуци зависне реченице, одреди им врсту и службу коју имају:

Пошао сам до Марије да јој помогнем. Успут сам свратио до једне продавнице како бих купио нешто за јело. Дочекала ме је сва умазана бојама којима је осликавала велико платно.

* Да сам само знао, дошао бих раније. Следећи пут ми јави на време и ја ћу, да бих стигао на време, поћи колима.